ai4bharat/Pralekha huggingface dataset:
ବିଜ୍ଞାନ ଓ ପ୍ରଯୁକ୍ତି ମନ୍ତ୍ରଣାଳୟ
ଭାରତ ଓ ଜାପାନ ମଧ୍ୟରେ ସ୍ୱାକ୍ଷରିତ ବୁଝାମଣାପତ୍ରକୁ କ୍ୟାବିନେଟର ଅନୁମୋଦନ
ଜାପାନର ଜାତୀୟ ପରିବେଶ ଅଧ୍ୟୟନ ସଂସ୍ଥା ଓ ଭାରତର ଆର୍ଯ୍ୟଭଟ୍ଟ ପର୍ଯ୍ୟବେକ୍ଷଣ ବିଜ୍ଞାନ ଗବେଷଣା ପ୍ରତିଷ୍ଠାନ ବାୟୁର ମାନ ଓ ଜଳବାୟୁ ପରିବର୍ତ୍ତନ ସମ୍ପର୍କରେ ମିଳିତ ଭାବେ ଗବେଷଣା କରିବାକୁ ବୁଝାମଣାପତ୍ର ସ୍ୱାକ୍ଷର କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କ୍ୟାବିନେଟ ବୈଠକରେ ଭାରତ ଓ ଜାପାନ ମଧ୍ୟରେ ସ୍ୱାକ୍ଷରିତ ଏକ ବୁଝାମଣାପତ୍ରକୁ ଅନୁମୋଦନ ଦିଆଯାଇଛି । ଏହି ବୁଝାମଣାପତ୍ରରେ ଜାପାନର ଜାତୀୟ ପରିବେଶ ଅଧ୍ୟୟନ ସଂସ୍ଥା  ଏବଂ ନୈନତାଲସ୍ଥିତ ଭାରତର ଆର୍ଯ୍ୟଭଟ୍ଟ ପର୍ଯ୍ୟବେକ୍ଷଣ ବିଜ୍ଞାନ ଗବେଷଣା ପ୍ରତିଷ୍ଠାନ  ସ୍ୱାକ୍ଷର କରିଛନ୍ତି । ଏଆର୍ଆଇଏଏa ଏକ ପେସାଦାର ସଂଗଠନ । ଏହି ଦୁଇ ସଂସ୍ଥା ମିଶି ବାୟୁର ମାନ ଏବଂ ଜଳବାୟୁ ପରିବର୍ତ୍ତନ ଉପରେ ମିଳିତ ଗବେଷଣା କରିବେ । ପ୍ରଧାନମନ୍ତ୍ରୀ ଏହି ବୁଝାମଣାପତ୍ରର ବିଭିନ୍ନ ଦିଗ ସମ୍ପର୍କରେ ଅବଗତ ହେବା ପରେ କ୍ୟାବିନେଟ ଏହାକୁ ଅନୁମୋଦନ କରିଛି । ବିଦେଶୀ ସଂସ୍ଥା ସହିତ ମିଳିତ ଗବେଷଣା କରିବାରେ ନୈନିତାଲ ଏଆରଆଇଇଏସର ଏହା ପ୍ରଥମ ପଦକ୍ଷେପ ।
ବୁଝାମଣାପତ୍ର ଅନୁସାରେ ଦୁଇପକ୍ଷ ଯେଉଁ ସବୁ କାମ କରିବେ ତାହାର ସମ୍ଭାବ୍ୟ ରୂପରେଖ ତଳେ ଦିଆଯାଇଛି।
କ) ବୈଜ୍ଞାନିକ ଉପକରଣର ମିଳିତ ବ୍ୟବହାର ଓ ପରିଚାଳନା ।
ଖ) ପର୍ଯ୍ୟବେକ୍ଷଣ ପ୍ରଣାଳୀ ସମ୍ପର୍କରେ ବୈଜ୍ଞାନିକ ଓ ବୈଷୟିକ ତଥ୍ୟର ଆଦାନପ୍ରଦାନ ।
ଗ)ପର୍ଯ୍ୟବେକ୍ଷଣ ଗତ ତଥ୍ୟର ମିଳିତ ଅନୁଶୀଳନ କରି ବିଜ୍ଞାନଭତ୍ତିକ ରିପୋର୍ଟ ପ୍ରସ୍ତୁତି ।
ଘ) ଶିକ୍ଷା ଓ ଗବେଷଣା କ୍ଷେତ୍ରରେ ମିଳିତ କାର୍ଯ୍ୟକ୍ରମ ।
ଙ) ଭିଜିଟିଂ ସ୍କଲାରଙ୍କ ଆଦାନପ୍ରଦାନ । ଗବେଷଣାକାରୀ  ଛାତ୍ରଛାତ୍ରୀଙ୍କୁ ଅଧିକ ଗବେଷଣାର ସୁଯୋଗ ଦେବା ପାଇଁ ଉଭୟ ପକ୍ଷ ଆବଶ୍ୟକ ସୁବିଧା ଯୋଗାଇବେ ।
ଚ) ମିଳିତ ବୈଜ୍ଞାନିକ କର୍ମଶାଳା ଓ ଆଲୋଚନାଚକ୍ରମାନ ଆୟୋଜିତ ହେବ ।
ଏଆରଆଇଇଏସ ସମ୍ପର୍କରେ
ପର୍ଯ୍ୟବେକ୍ଷଣ ବିଜ୍ଞାନ ଆର୍ଯ୍ୟଭଟ୍ଟ ଗବେଷଣା ପ୍ରତିଷ୍ଠାନ  ଏକ ସ୍ୱୟଂ ଶାସିତ ପ୍ରତିଷ୍ଠାନ । ଭାରତ ସରକାରଙ୍କ ବିଜ୍ଞାନ ଓ ପ୍ରଯୁକ୍ତି ବିଭାଗ ଦ୍ୱାରା ଏହା ପ୍ରତିଷ୍ଠା ହୋଇଛି । ଏହି ସଂସ୍ଥା ଆଷ୍ଟ୍ରୋନୋମି, ଆଷ୍ଟ୍ରୋଫିଜିକ୍ସ, ଓ ଆଟମସ୍ଫିଅରିକ ସାଇନ୍ସର ଏକ ଉତ୍କର୍ଷ ଗବେଷଣା କେନ୍ଦ୍ରଭାବେ କାର୍ଯ୍ୟ କରୁଛି । ଏହା ବାୟୁ ପ୍ରଦୂଷଣ, ଜଳବାୟୁ ପରିବର୍ତ୍ତନ, ସୂର୍ଯ୍ୟ, ନକ୍ଷତ୍ର, ତାରାମଣ୍ଡଳ ଆଦିର ଗଠନ ଓ ବିବର୍ତ୍ତନ ଆଦି କ୍ଷେତ୍ରରେ ଗବେଷଣାର ସୁଯୋଗ ଯୋଗାଉଛି । ଏଥିରେ ବହୁ ଗବେଷକ, ବୈଜ୍ଞାନିକ, ବିଦ୍ୱାନ କାର୍ଯ୍ୟରତ । ଏଠାକାର ଗବେଷକ ମଧ୍ୟ ବିଭିନ୍ନ ପ୍ରକାର ଉନ୍ନତ ବୈଜ୍ଞାନିକ ଉପକରଣ ବିକଶିତ କରୁଛନ୍ତି । ସେମାନଙ୍କୁ ସାହାଯ୍ୟ କରିବାକୁ ଇଞ୍ଜିନିୟର ଓ ଟେକନିକାଲ ବିଶେଷଜ୍ଞ ଦଳ ରହିଛି । ଏହି ପ୍ରତିଷ୍ଠାନର ଦୁଇଟି କ୍ୟାମ୍ପସ ଉତ୍ତରାଖଣ୍ଡର ନୈନିତାଲରେ ରହିଛି । ଗୋଟିଏ କ୍ୟାମ୍ପସ ମନେରା ପିକ୍ରେ ଥିବାବେଳେ ଅନ୍ୟଟି ଦେବସ୍ଥଳରେ କାର୍ଯ୍ୟ କରୁଛି ।
ଏନଆଇଇଏଏସ ସମ୍ପର୍କରେ
ଜାପାନରେ ଜାତୀୟ ପରିବେଶ ଅଧ୍ୟୟନ ପ୍ରତିଷ୍ଠାନ  ସେ ଦେଶର ଏକମାତ୍ର ସଂସ୍ଥା ଯାହା ପରିବେଶର ବିଭିନ୍ନ କ୍ଷେତ୍ରରେ ଗବେଷଣା ଓ ଅଧ୍ୟୟନ ର ସୁଯୋଗ ଯୋଗାଉଛି । ସବୁ ଗବେଷଣା ଓ ଅଧ୍ୟୟନ କାର୍ଯ୍ୟ ଆନ୍ତଃବିଷୟକ ଏବଂ ପୂର୍ଣ୍ଣାଙ୍ଗ । ପରିବେଶରେ ସୁରକ୍ଷା ପାଇଁ ପ୍ରତିକାର ଅବସ୍ଥା ବାହାର କରିବାକୁ ଏହି ସଂସ୍ଥା ସ୍ୱତନ୍ତ୍ର ଭାବେ କାମ କରୁଛି । ଏହା ମଧ୍ୟ ତାହାର ବିଭିନ୍ନ ଅଧ୍ୟୟନ ରିପୋର୍ଟ ଓ ଗବେଷଣାଲବ୍ଧ ତଥ୍ୟ ବିଭିନ୍ନ ଦେଶର ବୈଜ୍ଞାନିକ ସମୁଦାୟଙ୍କୁ ଯୋଗାଉଛି । ବୈଜ୍ଞାନିକ ସମୁଦାୟ ଓ ସମାଜ ମଧ୍ୟରେ ଏକ ସେତୁଭାବେ ଏହା କାର୍ଯ୍ୟ କରୁଛି । ଜାପାନ ସମେତ ଅନ୍ୟ କେତେକ ଦେଶରେ ପରିବେଶଗତ ନୀତିର ବିକାଶ ଏବଂ ଏହାର କାର୍ଯ୍ୟ କାରିତାରେ ଏହି ସଂସ୍ଥା ଉଲ୍ଲେଖନୀୟ ଭୂମିକା ନିର୍ବାହ କରିଆସୁଛି । ଏହା ପରିବେଶ ଗବେଷଣା କ୍ଷେତ୍ରରେ ବିଶ୍ୱର ଏକ ପ୍ରମୁଖ ତଥା ଅନ୍ୟତମ ପ୍ରତିଷ୍ଠିତ ଅନୁଷ୍ଠାନ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗରିବଙ୍କ କଲ୍ୟାଣ ଆମର ସର୍ବୋଚ୍ଚ ପ୍ରାଥମିକତା: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଗରିବଙ୍କ କଲ୍ୟାଣ ଆମର ସର୍ବୋଚ୍ଚ ପ୍ରାଥମିକତା ଅଟେ । କରୋନା ମହାମାରୀ ସମୟରେ ମଧ୍ୟ ଆମେ ଏଥିପାଇଁ ପ୍ରତିଶ୍ରୁତିବଦ୍ଧ ରହିଛୁ ।
ଶ୍ରୀ ମୋଦୀ ଆହୁରି ମଧ୍ୟ କହିଛନ୍ତି ଯେ ପ୍ରଧାନମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନା ଆମର ନାଗରିକମାନଙ୍କୁ ଭରସା ଦେଇଛି ଯେ ସରକାର ପ୍ରତ୍ୟେକ ଅସୁବିଧାରେ ସେମାନଙ୍କ ସହ ଛିଡା ହୋଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଗରିବଙ୍କ କଲ୍ୟାଣ ଆମର ସର୍ବୋଚ୍ଚ ପ୍ରାଥମିକତା ଅଟେ । କରୋନା ମହାମାରୀ ସମୟରେ ମଧ୍ୟ ଆମେ ଏଥି ପ୍ରତି ପ୍ରତିବଦ୍ଧ ରହିଥିଲୁ । ପ୍ରଧାନ ମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନା ଦେଶବାସୀଙ୍କୁ ଭରସା ଦେଇଛି ଯେ ସରକାର ପ୍ରତ୍ୟେକ ଅସୁବିଧାରେ ସେମାନଙ୍କ ସହ ଛିଡା ହୋଇଛନ୍ତି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜୁନ ୨୪ରେ ଟୟକାଥନ-୨୦୨୧ ପ୍ରତିଯୋଗୀମାନଙ୍କ ସହ ଆଲୋଚନା କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜୁନ ୨୪ ସକାଳ ୧୧ ବେଳେ ଭିଡିଓ କନଫରେନ୍ସିଂ ମାଧ୍ୟମରେ ଟୟକାଥନ-୨୦୨୧ ପ୍ରତିଯୋଗୀମାନଙ୍କ ସହ ଆଲୋଚନା କରିବେ ।
ଶିକ୍ଷା ମନ୍ତ୍ରଣାଳୟ, ମହିଳା ଓ ଶିଶୁ ବିକାଶ ମନ୍ତ୍ରଣାଳୟ, ଏମଏସଏମଇ ମନ୍ତ୍ରଣାଳୟ, ଡିପିଆଇଆଇଟି, ବୟନ ଶିଳ୍ପ ମନ୍ତ୍ରଣାଳୟ, ସୂଚନା ଓ ପ୍ରସାରଣ ମନ୍ତ୍ରଣାଳୟ ଓ ଏଆଇସିଟିଇ ମିଳିତ ଭାବେ ଜାନୁୟାରୀ ୫, ୨୦୨୧ରେ ଟୟକାଥନ-୨୦୨୧ର ଶୁଭାରମ୍ଭ କରିଥିଲେ । ଅଭିନବ ଖେଳନା ଓ ଗେମ୍ସ ପାଇଁ ନୂଆ ଚିନ୍ତାଧାରା କ୍ରାଉଡସୋର୍ସ ଦ୍ୱାରା ଆମନ୍ତ୍ରିତ କରିବା ଏହାର ଉଦ୍ଦେଶ୍ୟ ଥିଲା । ଟୟକାଥନ-୨୦୨୧ରେ ସାରା ଭାରତରୁ ପ୍ରାୟ ୧.୨ ଲକ୍ଷ ପ୍ରତିଯୋଗୀ ପଞ୍ଜିକୃତ ହୋଇ ୧୭୦୦୦ରୁ ଅଧିକ ବିଚାରଧାରା ଉପସ୍ଥାପନ କରିଥିଲେ । ଏଥିରୁ ୧୫୬୭ ବିଚାରକୁ ଜୁନ ୨୨ରୁ ଜୁନ ୨୪ ଯାଏଁ ଆୟୋଜିତ ହେବାକୁ ଥିବା ତିନିଦିନିଆ ଅନଲାଇନ ଟୟକାଥନ ଗ୍ରାଣ୍ଡ ଫିନାଲେ ପାଇଁ ଚୟନ କରା ଯାଇଥିଲା । କୋଭିଡ- ୧୯ କଟକଣା ଯୋଗୁଁ ଏହି ଗ୍ରାଣ୍ଡ ଫିନାଲେରେ ଟିମଗୁଡିକ ଡିଜିଟାଲ ଖେଳନା ବିଚାର  ଉପସ୍ଥାପନ କରିବେ । ତେବେ ନନ-ଡିଜିଟାଲ ଖେଳନା ଅବଧାରଣା ପାଇଁ ସ୍ୱତନ୍ତ୍ର କାର୍ଯ୍ୟକ୍ରମ ଆୟୋଜିତ ହେବ ।
ଭାରତର ଘରୋଇ ବଜାର ସହିତ ବିଶ୍ୱ ଖେଳନା ବଜାର ଆମ ଔଦ୍ୟୋଗିକ କ୍ଷେତ୍ରକୁ ବିପୁଳ ସୁଯୋଗ ପ୍ରଦାନ କରିଛି ।
SR
(
କ୍ୟାବିନେଟ
ବ୍ୟାଟେରୀ ଇନ୍ଧନ ସଂରକ୍ଷଣ ପ୍ରଣାଳୀ ର ବିକାଶ ପାଇଁ ସାଧନଯୋଗ୍ୟ ଶୂନ୍ୟସ୍ଥାନ ପାଣ୍ଠି ନାମକ ଯୋଜନାକୁ କ୍ୟାବିନେଟ୍ ଅନୁମୋଦନ
ଉଜ୍ଜ୍ୱଳ ଭବିଷ୍ୟତ ପାଇଁ ଦେଶକୁ ସକ୍ରିୟ କରିବା ପାଇଁ ବିଇଏସ୍ଏସ୍ ଯୋଜନା ଶୁଭାରମ୍ଭ କଲେ ସରକାର
ଏହି ଯୋଜନା ଅଧୀନରେ ପ୍ରତିଯୋଗିତାମୂଳକ ନିଲାମ ମାଧ୍ୟମରେ ୨୦୩୦-୩୧ ସୁଦ୍ଧା ସମୁଦାୟ ୪,୦୦୦ ମେଗାଓ୍ଵାଟ-ଘଣ୍ଟାର ବିଇଏସ୍ଏସ୍ ପ୍ରକଳ୍ପ ବିକଶିତ କରାଯିବ
ଏହି ଯୋଜନା ବିତରଣ କମ୍ପାନୀ ଏବଂ ଉପଭୋକ୍ତାଙ୍କ ପାଇଁ ସଂରକ୍ଷଣ ଖର୍ଚ୍ଚ ହ୍ରାସ କରିବ
ପ୍ରଧାନମନ୍ତ୍ରୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ବୈଠକରେ ବ୍ୟାଟେରୀ ଇନ୍ଧନ ସଂରକ୍ଷଣ ପ୍ରଣାଳୀ ର ବିକାଶ ପାଇଁ ସାଧନଯୋଗ୍ୟ ଶୂନ୍ୟସ୍ଥାନ ପାଣ୍ଠି ବା ଭାଏବିଲିଟି ଗ୍ୟାପ୍ ଫଣ୍ଡିଂ  ନାମକ ଯୋଜନାକୁ ଅନୁମୋଦନ ମିଳିଛି। ଅନୁମୋଦିତ ଯୋଜନାରେ ୨୦୩୦-୩୧ ସୁଦ୍ଧା ୪,୦୦୦ ମେଗାଓ୍ଵାଟ୍-ଘଣ୍ଟା ବିଇଏସ୍ଏସ୍ ପ୍ରକଳ୍ପର ବିକାଶ ପାଇଁ ଲକ୍ଷ୍ୟ ରଖାଯାଇଛି, ଯେଉଁଥିରେ ପୁଞ୍ଜି ବ୍ୟୟର ୪୦% ପର୍ଯ୍ୟନ୍ତ ଆର୍ଥିକ ସହାୟତା ଭାୟାବିଲିଟି ଗ୍ୟାପ୍ ଫଣ୍ଡିଂ  ଆକାରରେ ବଜେଟ୍ ସହାୟତା ପ୍ରଦାନ କରାଯିବ। କେନ୍ଦ୍ର ସରକାରଙ୍କ ଦ୍ୱାରା ଗ୍ରହଣ କରାଯାଉଥିବା ଅନେକ ପରିବେଶ ଅନୁକୂଳ ପଦକ୍ଷେପ ମଧ୍ୟରେ ଏହା ଅନ୍ୟତମ ଗୁରୁତ୍ୱପୂର୍ଣ୍ଣ ପ୍ରୟାସ ।ଏହି ପଦକ୍ଷେପ ବ୍ୟାଟେରୀ ଷ୍ଟୋରେଜ୍ ସିଷ୍ଟମର ମୂଲ୍ୟ ହ୍ରାସ କରିବ ବୋଲି ଆଶା କରାଯାଉଛି।
ସୌର ଏବଂ ପବନ ଶକ୍ତି ପରି ଅକ୍ଷୟ ଶକ୍ତି ଉତ୍ସଗୁଡିକର ସାମର୍ଥ୍ୟକୁ ଉପଯୋଗ କରିବା ପାଇଁ ଡିଜାଇନ୍ କରାଯାଇଥିବା ଏହି ଯୋଜନାର ଉଦ୍ଦେଶ୍ୟ ହେଉଛି ନାଗରିକମାନଙ୍କୁ ସ୍ୱଚ୍ଛ, ଭରସାଯୋଗ୍ୟ ଏବଂ ସୁଲଭ ମୂଲ୍ୟରେ ବିଦ୍ୟୁତ ଯୋଗାଇ ଦେବା । ବିଇଏସ୍ଏସ୍ ଯୋଜନାର ବିକାଶ ପାଇଁ ଭିଜିଏଫ ନିମନ୍ତେ ୯,୪୦୦ କୋଟି ଟଙ୍କାର ପ୍ରାରମ୍ଭିକ ବ୍ୟୟ ବରାଦ କରାଯାଇଛି, ଯେଉଁଥିରେ ୩,୭୬୦ କୋଟି ଟଙ୍କାର ବଜେଟ୍ ସହାୟତା ରହିଛି । ଏହାର ନିରନ୍ତର ବିଦ୍ୟୁତ ଶକ୍ତି ସମାଧାନ ପାଇଁ ସରକାରଙ୍କ ପ୍ରତିବଦ୍ଧତାକୁ ଦର୍ଶାଉଛି। ଭିଜିଏଫ ସମର୍ଥନ ପ୍ରଦାନ କରି, ଏହି ଯୋଜନା କିଲୋୱାଟ୍ ଘଣ୍ଟା ପିଛା ୫.୫୦-୬.୬୦ ଟଙ୍କା  ପର୍ଯ୍ୟନ୍ତ ଗୋଟିଏ ସ୍ତରର ଷ୍ଟୋରେଜ୍ ଖର୍ଚ୍ଚ  ହାସଲ କରିବାକୁ ଲକ୍ଷ୍ୟ ରଖିଛି, ଯାହା ସମଗ୍ର ଦେଶରେ ସର୍ବୋଚ୍ଚ ବିଦ୍ୟୁତ ଚାହିଦା ପରିଚାଳନା ପାଇଁ ସଂରକ୍ଷିତ ଅକ୍ଷୟ ଶକ୍ତିକୁ ଏକ ଉପଯୋଗୀ ବିକଳ୍ପରେ ପରିଣତ କରିବ । ବିଇଏସ୍ଏସ୍ ପ୍ରକଳ୍ପ ଗୁଡ଼ିକର କାର୍ଯ୍ୟକାରିତାର ବିଭିନ୍ନ ପର୍ଯ୍ୟାୟକୁ ଆଧାର କରି ପାଞ୍ଚଟି କିସ୍ତିରେ ଭିଜିଏଫ୍ ବଣ୍ଟନ କରାଯିବ।
ଯୋଜନାର ଲାଭ ଯେପରି ଉପଭୋକ୍ତାଙ୍କ ପାଖରେ ପହଞ୍ଚି ପାରିବ ତାହା ସୁନିଶ୍ଚିତ କରିବା ପାଇଁ ବିଇଏସଏସ ପ୍ରକଳ୍ପ କ୍ଷମତାର ସର୍ବନିମ୍ନ ୮୫% ବିତରଣ କମ୍ପାନୀ  ପାଇଁ ଉପଲବ୍ଧ କରାଯିବ । ଏହା ଦ୍ୱାରା କେବଳ ବିଦ୍ୟୁତ ଗ୍ରିଡରେ ଅକ୍ଷୟ ଶକ୍ତିର ଏକୀକରଣ ବୃଦ୍ଧି ପାଇବ ନାହିଁ ବରଂ ଟ୍ରାନ୍ସମିସନ୍ ନେଟୱର୍କର ଉପଯୋଗ ସୁଦୃଢ଼ ହେବା ସହିତ ଅପଚୟ ମଧ୍ୟ ହ୍ରାସ ପାଇବ। ଫଳରେ ବ୍ୟୟବହୁଳ ଭିତ୍ତିଭୂମି ଉନ୍ନତୀକରଣର ଆବଶ୍ୟକତା ହ୍ରାସ ପାଇବ।
ଭିଜିଏଫ ଅନୁଦାନ ପାଇଁ ବିଇଏସ୍ଏସ୍ ଡେଭଲପର୍ ଚୟନ ଏକ ସ୍ୱଚ୍ଛ ପ୍ରତିଯୋଗିତାମୂଳକ ନିଲାମ ପ୍ରକ୍ରିୟା ମାଧ୍ୟମରେ କରାଯିବ, ଯାହା ଉଭୟ ସରକାରୀ ଏବଂ ବେସରକାରୀ କ୍ଷେତ୍ରର ସଂସ୍ଥାଗୁଡିକ ପାଇଁ ଏକ ସମାନ ସୁଯୋଗକୁ ପ୍ରୋତ୍ସାହିତ କରିବ । ଏହି ଆଭିମୁଖ୍ୟ ସୁସ୍ଥ ପ୍ରତିଯୋଗିତାକୁ ପ୍ରୋତ୍ସାହିତ କରିବ ଏବଂ ବିଇଏସଏସ ପାଇଁ ଏକ ସୁଦୃଢ଼ ଇକୋସିଷ୍ଟମର ଅଭିବୃଦ୍ଧିକୁ ପ୍ରୋତ୍ସାହିତ କରିବ । ଏଥିସହିତ ଯଥେଷ୍ଟ ପୁଞ୍ଜିନିବେଶ ଆକୃଷ୍ଟ କରିବ ଏବଂ ଆନୁଷଙ୍ଗିକ ଶିଳ୍ପ ପାଇଁ ସୁଯୋଗ ସୃଷ୍ଟି କରିବ ।
ସ୍ୱଚ୍ଛ ଓ ସବୁଜ ଶକ୍ତି ସମାଧାନକୁ ପ୍ରୋତ୍ସାହିତ କରିବା ପାଇଁ ଭାରତ ସରକାର ପ୍ରତିଶ୍ରୁତିବଦ୍ଧ ଏବଂ ବିଇଏସଏସ ଯୋଜନା ଏହି ଲକ୍ଷ୍ୟ ହାସଲ ଦିଗରେ ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ । ଅକ୍ଷୟ ଶକ୍ତିର ଉପଯୋଗ କରିବା ଏବଂ ବ୍ୟାଟେରୀ ଷ୍ଟୋରେଜ୍ ଗ୍ରହଣ କରିବାକୁ ପ୍ରୋତ୍ସାହିତ କରି ସରକାର ସମସ୍ତ ନାଗରିକଙ୍କ ପାଇଁ ଏକ ଉଜ୍ଜ୍ୱଳ ଓ ସବୁଜ ଭବିଷ୍ୟତ ସୃଷ୍ଟି କରିବାକୁ ଲକ୍ଷ୍ୟ ରଖିଛନ୍ତି।
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ଓଡିଶାରୁ ୫୭୧୬୧୩୪ ଏମ୍ଟି ଧାନ କିଣିଲେ କେନ୍ଦ୍ର ସରକାର
ଧାନ କ୍ରୟ ଯୋଗୁଁ ଓଡିଶାର ୧୨୯୦୮୪୬ କୃଷକ ଲାଭବାନ୍
୨୦୨୧ -୨୨ ଖରିଫ୍ ବିପଣନ ଋତୁ ରେ ୭୪୧. ୬୨ ଏଲ୍ଏମ୍ଟି ଧାନ କ୍ରୟ କରାଯାଇଛି 
୧,୪୫,୩୫୮.୧୩ କୋଟି ଟଙ୍କାର ଏମଏସ୍ପି ମୂଲ୍ୟ ଯୋଗୁଁ ୧୦୫.୧୪ ଲକ୍ଷ କୃଷକ ଲାଭାନ୍ୱିତ ହୋଇଛନ୍ତି
୨୮ ମାର୍ଚ୍ଚ ୨୦୨୨: ପିଆଇବି, ଦିଲ୍ଲୀ
ପୂର୍ବ ବଷ ର୍ଗୁଡିକ ଭଳି ୨୦୨୧ -୨୨ ଖରିଫ୍ ବିପଣନ ଋତୁ ରେ କୃଷକମାନଙ୍କ ଠାରୁ ସର୍ବନିମ୍ନ ସହାୟକ ମୂଲ୍ୟ ରେ ଧାନ କ୍ରୟ ସୁଚାରୁ ରୂପେ ଅଗ୍ରଗତି କରୁଛି ।
୨୦୨୧- ୨୨ ଖରିଫ୍ ବିପଣନ ଋତୁ ରେ ୨୭/୦୩/୨୦୨୨ ତାରିଖ ସୁଦ୍ଧା ବିଭିନ୍ନ ଧାନ କ୍ରୟ କରାଯାଉଥିବା ରାଜ୍ୟ ତଥା କେନ୍ଦ୍ରଶାସିତ ଅଂଚଳ, ଯଥା ଚଣ୍ଡିଗଡ, ଗୁଜରାଟ, ଆସାମ, ହରିୟାନା, ହିମାଚଳ ପ୍ରଦେଶ, ଜାମ୍ମୁ ଏବଂ କାଶ୍ମୀର, ଝାଡଖଣ୍ଡ, ପଞ୍ଜାବ, ଉତ୍ତର ପ୍ରଦେଶ, ଉତରାଖଣ୍ଡ, ତେଲଙ୍ଗାନା, ରାଜସ୍ଥାନ, କେରଳ, ତାମିଲନାଡୁ, କର୍ଣ୍ଣାଟକ, ପଶ୍ଚିମବଙ୍ଗ, ଏନ୍ଇଏଫ୍, ବିହାର, ଓଡିଶା, ମହାରାଷ୍ଟ୍ର, ପୁଡୁଚେରୀ, ଛତିଶଗଡ, ଆନ୍ଧ୍ର ପ୍ରଦେଶ ଏବଂ ମଧ୍ୟ ପ୍ରଦେଶରୁ ୭୪୧. ୬୨୧ ଏଲ୍ଏମ୍ଟି ଧାନ କ୍ରୟ କରାଯାଇଛି ।
ବର୍ତମାନ ସୁଦ୍ଧା ୧,୪୫,୩୫୮.୧୩ କୋଟି ଟଙ୍କା ମୂଲ୍ୟର ଏମ୍ଏସ୍ପିରୁ ୧୦୫.୧୪ ଲକ୍ଷ କୃଷକ ଲାଭାନ୍ୱିତ ହୋଇଛନ୍ତି ।
State-wise Paddy Procurement in KMS 2021-22
/As on 28.03.2022
|
|
State/UT
|
|
Quantity of Paddy Procurement 
|
|
No of farmers benefitted
|
|
MSP value 
|
|
Andhra Pradesh
|
|
3938505
|
|
597138
|
|
7719.47
|
|
Telangana
|
|
7022000
|
|
1062428
|
|
13763.12
|
|
Assam
|
|
123297
|
|
16685
|
|
241.66
|
|
Bihar
|
|
4490319
|
|
642225
|
|
8801.03
|
|
Chandigarh
|
|
27286
|
|
1956
|
|
53.48
|
|
Chhattisgarh
|
|
9201000
|
|
2105972
|
|
18033.96
|
|
Gujarat
|
|
121865
|
|
25081
|
|
238.86
|
|
Haryana
|
|
5530596
|
|
310083
|
|
10839.97
|
|
Himachal Pradesh
|
|
27628
|
|
5851
|
|
54.15
|
|
Jharkhand
|
|
586401
|
|
112021
|
|
1149.35
|
|
Jammu & Kashmir
|
|
40520
|
|
8724
|
|
79.42
|
|
Karnataka
|
|
200890
|
|
67400
|
|
393.74
|
|
Kerala
|
|
323454
|
|
126501
|
|
633.97
|
|
Madhya Pradesh
|
|
4582610
|
|
661756
|
|
8981.92
|
|
Maharashtra
|
|
1335973
|
|
474855
|
|
2618.51
|
|
Odisha
|
|
5716134
|
|
1290846
|
|
11203.62
|
|
Puducherry
|
|
271
|
|
67
|
|
0.53
|
|
Punjab
|
|
18728335
|
|
933263
|
|
36707.54
|
|
NEF 
|
|
31250
|
|
14575
|
|
61.25
|
|
Tamil Nadu
|
|
2814138
|
|
409088
|
|
5515.71
|
|
Uttar Pradesh
|
|
6553029
|
|
947326
|
|
12843.94
|
|
Uttrakhand
|
|
1156066
|
|
56034
|
|
2265.89
|
|
West Bengal
|
|
1603387
|
|
643401
|
|
3142.64
|
|
Rajasthan
|
|
7357
|
|
563
|
|
14.42
|
|
Total
|
|
74162312
|
|
10513839
|
|
145358.13
ମହିଳା ଓ ଶିଶୁ କଲ୍ୟାଣ ମନ୍ତ୍ରଣାଳୟ
ଏନସିପିସିଆର 11 ଏପ୍ରିଲ୍ ଠାରୁ 31 ମେ, 2022 ପର୍ଯ୍ୟନ୍ତ ପରୀକ୍ଷା ପର୍ବ 4.0 ପାଳନ କରିବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ‘ପରୀକ୍ଷା ପେ ଚର୍ଚ୍ଚା’ କାର୍ଯ୍ୟକ୍ରମରୁ ପ୍ରେରଣା ନେଇ ଏବଂ ପରୀକ୍ଷାକୁ ଏକ ଆନନ୍ଦଦାୟକ କାର୍ଯ୍ୟ କରିବା ଦିଗରେ ନିଜର ପ୍ରଚେଷ୍ଟାକୁ ଜାରି ରଖିଛନ୍ତି, ଜାତୀୟ ଶିଶୁ ଅଧିକାର ସଂରକ୍ଷଣ ଆୟୋଗ  11 ଏପ୍ରିଲ୍ 2022 ରୁ 31 ମେ 2022 ପର୍ଯ୍ୟନ୍ତ ପରୀକ୍ଷା ପର୍ବ -4.0 ପାଳନ କରିବ। ଏନସିପିସିଆର 2019 ରୁ ନିଜର ଅଭିଯାନ ‘ପରୀକ୍ଷା ପର୍ବ’ ସହିତ ପରୀକ୍ଷାର ଉତ୍ସବ ପାଳନ କରୁଛି ଯାହାର ଉଦ୍ଦେଶ୍ୟ ଗୋଟିଏ ମଞ୍ଚରେ ପରୀକ୍ଷା କାରଣରୁ ହେଉଥିବା ଚାପ ପ୍ରତି ପିଲାଙ୍କ ଦୃଷ୍ଟିକୋଣରେ ପରିବର୍ତ୍ତନ ଆଣିବା ଏବଂ ପରୀକ୍ଷା ପରିଣାମ ପୂର୍ବରୁ ତାଙ୍କର ଚିନ୍ତା ଦୂର କରିବା ଅଟେ।
ପରୀକ୍ଷା ପର୍ବ 4.0 ଛାତ୍ର, ଅଭିଭାବକ ଏବଂ ଶିକ୍ଷକମାନଙ୍କୁ ନିଜର ବିଚାର ଆଦାନ ପ୍ରଦାନ କରିବା ଏବଂ ବିଶେଷଜ୍ଞଙ୍କ ମାର୍ଗଦର୍ଶନ ଏବଂ ମହତ୍ତ୍ବପୂର୍ଣ୍ଣ ପରାମର୍ଶ ପ୍ରାପ୍ତ କରିବା ପାଇଁ ମଞ୍ଚ ପ୍ରଦାନ କରିବାର ଏକ ପ୍ରୟାସ ଅଟେ। ଚାପଯୁକ୍ତ ସମୟରେ, ଅସହଜ ଓ ଭ୍ରମିତ କରୁଥିବା ବିଚାର ବିଷୟରେ କଥା ହେବା ଏବଂ ତାହାକୁ ଆଦାନ ପ୍ରଦାନ କରିବା ଦ୍ବାରା ଛାତ୍ରମାନଙ୍କ ଚାପ ଏବଂ ଚିନ୍ତା ବହୁତ କମ୍ ହେବାରେ ସହାୟତା ମିଳିବ।
ଚଳିତ ବର୍ଷ ପିଲାମାନଙ୍କ ବ୍ୟତୀତ ଶିକ୍ଷକ ଏବଂ ଅଭିଭାବକମାନଙ୍କ ପହଞ୍ଚିବା ଉଦ୍ଦେଶ୍ୟରେ ଏକ ବହୁ ଆୟାମୀ ଦୃଷ୍ଟିକୋଣକୁ ଗ୍ରହଣ କରାଯିବ। ପରୀକ୍ଷା ପର୍ବ 4.0 ରେ ନିମ୍ନଲିଖିତ କାର୍ଯ୍ୟକ୍ରମ ଗୁଡ଼ିକ ସାମିଲ୍ ରହିବ।
1. ପରୀକ୍ଷା ପରିଣାମ ପୂର୍ବରୁ ଛାତ୍ରମାନଙ୍କର ପରୀକ୍ଷା କାରଣରୁ ହେଉଥିବା ଚାପ ଏବଂ ଚିନ୍ତାକୁ କମ କରିବା ପାଇଁ ବିଶେଷଜ୍ଞଙ୍କ ସହିତ ଆଲୋଚନା କରିବାରେ ସକ୍ଷମ କରିବା ପାଇଁ 11 ଏପ୍ରିଲ୍ 2022 ଠାରୁ 31 ମେ 2022 ପର୍ଯ୍ୟନ୍ତ ଏନସିପିସିଆରକୁ ଫେସବୁକ୍, ଟ୍ବିଟର, ୟୁଟ୍ୟୁବ ଏବଂ ଦୂରଦର୍ଶନ ନ୍ୟାସନାଲ୍ ଏବଂ ନ୍ୟୁ ଇଣ୍ଡିଆ ଜଙ୍କସନର ୟୁଟ୍ୟୁବରେ ଲାଇଭ୍ ଷ୍ଟ୍ରିମିଂ ସେସନ କରାଯିବ।
2. ସମ୍ବେଦନା –  କୋଭିଡ୍ ସମ୍ବନ୍ଧିତ ଚାପକୁ କମ୍ କରିବା ପାଇଁ ପ୍ରଶିକ୍ଷିତ ପରାମର୍ଶଦାତାଙ୍କ ଦ୍ବାରା ପରିଚାଳନା କରାଯାଉଥିବା ଏନସିପିସିଆରର ଏକ ଟୋଲ୍ ଫ୍ରି ଟେଲି ପରାମର୍ଶ ସେବା ରହିଛି। ଏହି ପରାମର୍ଶ ସେବାକୁ ବିସ୍ତାର ଏବଂ ଛାତ୍ରଙ୍କ ପାଇଁ ପରୀକ୍ଷା ତଥା ପରିଣାମ ସମ୍ବନ୍ଧିତ ପ୍ରଶ୍ନ, ଚାପ ଏବଂ ଚିନ୍ତାକୁ ଦୂର କରିବା ଉଦ୍ଦେଶ୍ୟରେ କରାଯିବ।
BS
(Visitor Counter : 143
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ଅୟା ବୈକୁଣ୍ଡ ସ୍ୱାମୀକଲଙ୍କ ଜୟନ୍ତୀ ଅବସରରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି ଅର୍ପଣ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଶ୍ରୀ ଅୟା ବୈକୁଣ୍ଡ ସ୍ୱାମୀକଲଙ୍କୁ ତାଙ୍କ ଜନ୍ମ ଜୟନ୍ତୀ ଅବସରରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଜନ୍ମ ଜୟନ୍ତୀ ଅବସରରେ ଶ୍ରୀ ଅୟା ବୈକୁଣ୍ଡ ସ୍ୱାମୀକଲଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରୁଛି । ଅନ୍ୟର ସେବା ଓ ସମାବେଶୀ ଏବଂ ନ୍ୟାୟପୂର୍ଣ୍ଣ ସମାଜ ଗଢିବା ପାଇଁ ସେ ନିଜକୁ ସମର୍ପଣ କରିଥିଲେ । ଦଳିତ ସଶକ୍ତିକରଣ ପାଇଁ ମଧ୍ୟ ସେ ଅନେକ ଉଦ୍ୟମ କରିଥିଲେ । ତାଙ୍କ ଚିନ୍ତାଧାରା ଆଗାମୀ ପୀଢିକୁ ମଧ୍ୟ ପ୍ରେରିତ କରି ଚାଲିଥିବ ।”
SR
(
ଅର୍ଥ ମନ୍ତ୍ରଣାଳୟ
ଜୁନ, 2020ରେ ଜିଏସଟି ରାଜସ୍ଵ ସଂଗ୍ରହ
• ଜୁନ ମାସରେ 90,917 କୋଟି ଟଙ୍କାର ସକଳ ଜିଏସଟି ରାଜସ୍ଵ ସଂଗ୍ରହ
ଜୁନ, 2020 ରେ ସକଳ ଜିଏସଟି  ରାଜସ୍ଵ ସଂଗ୍ରହ 90,917 କୋଟି ଟଙ୍କା ହୋଇଛି। ଏଥିମଧ୍ୟରେ ସିଜିଏସଟି 18,980 କୋଟି ଟଙ୍କା, ଏସଜିଏସଟି 23,970 କୋଟି ଟଙ୍କା, ଆଇଜିଏସଟି 40,302 କୋଟି ଟଙ୍କା  ଏବଂ ଉପକର  7,665 କୋଟି ଟଙ୍କା  ସାମିଲ ରହିଛି।
ସରକାର ନିୟମିତ ପରିଶୋଧ ରୂପରେ ଆଇଜିଏସିଟିରୁ ସିଜିଏସଟି ଲାଗି 13,325 କୋଟି ଟଙ୍କା ଏବଂ ଏସଜିଏସଟି ଲାଗି 11,117 କୋଟି ଟଙ୍କା ପରିଶୋଧ କରିଛନ୍ତି। ଜୁନ, 2020ରେ ନିୟମିତ ପରିଶୋଧ ପରେ କେନ୍ଦ୍ର ସରକାର ଏବଂ ରାଜ୍ୟ ସରକାରଙ୍କ ଦ୍ବାରା ସଂଗୃହିତ ମୋଟ ରାଜସ୍ଵ ସଜିଏସଟି ପାଇଁ 32,305 କୋଟି ଟଙ୍କା ଏବଂ ଏସଜିଏସଟି ପାଇଁ 35,087 କୋଟି ଟଙ୍କା ଥିବା ଜଣାଯାଇଛି।
ଜୁନ, 2020ରେ ଅର୍ଜିତ ରାଜସ୍ଵ ଗତବର୍ଷର ଚଳିତ ମାସରେ ସଂଗୃହିତ ରାଜସ୍ଵ ପରିମାଣାର 91% ରହିଛି। ଜୁନ, 2020 ସମୟରେ ବସ୍ତୁଗୁଡ଼ିକର ଆମଦାନୀର ରାଜସ୍ଵ 71% ଥିଲା ଏବଂ ଘରୋଇ କାରବାର  ପ୍ରାପ୍ତ ରାଜସ୍ଵ ଗତ ବର୍ଷ ଚଳିତ ମାସ ସମୟରେ ଏସବୁ ଉତ୍ସରୁ ସଂଗୃହିତ ରାଜସ୍ଵର 97% ରହିଛି। ଜୁନ ମାସ ସମୟରେ ମେ 2020ର କେତେକ ରିଟର୍ଣ୍ଣ ବ୍ୟତୀତ ଫେବୃଆରୀ, ମାର୍ଚ୍ଚ ଏବଂ ଏପ୍ରିଲ 2020ର ରିଟର୍ଣ୍ଣ ମଧ୍ୟ ଦାଖଲ କରାଯାଇଛି। କାରଣ ସରକାର ଜିଏସଟି ରିଟର୍ଣ୍ଣ ଦାଖଲ କରିବାର ସମୟ ସାରଣୀକୁ ଯଥେଷ୍ଟ କୋହଳ କରିଛନ୍ତି। ମଇ 2020ର କେତେକ ରିଟର୍ଣ୍ଣ ଯାହା ସାଧାରଣତଃ ଜୁନ 2020ରେ ଦାଖଲ କରାଯାଇଥାଏ, ସେଗୁଡ଼ିକୁ ଜୁଲାଇ, 2020ର ପ୍ରଥମ କିଛିଦିନରେ ଦାଖଲ କରାଯିବ।
କୋଭିଡ-19 କାରଣରୁ ଚଳିତ ଆର୍ଥିକ ବର୍ଷ ସମୟରେ ରାଜସ୍ଵ ଆଦାୟ ଯଥେଷ୍ଟ ପ୍ରଭାବିତ ହୋଇଛି, ଯାହାର ଏକ କାରଣ ହେଉଛି ମହାମାରୀର ବ୍ୟାପକ ଆର୍ଥିକ ପ୍ରଭାବ ଏବଂ ଅନ୍ୟ କାରଣ କାରଣ ହେଉଛି ମହାମାରୀକୁ ଦୃଷ୍ଟିରେ ରଖି ସରକାରଙ୍କ ଦ୍ଵାରା ରିଟର୍ଣ୍ଣ ଦାଖଲ ଏବଂ ଟିକସ ପରିଶୋଧକୁ କୋହଳ କରାଯିବା। ତେବେ ବିଗତ ତିନି ମାସର ତଥ୍ୟ ଜିଏସଟି ରାଜସ୍ଵରେ ଆସିଥିବା ସୁଧାରକୁ ଦର୍ଶାଉଛି। ଏପ୍ରିଲ ମାସରେ ଜିଏସଟି ସଂଗ୍ରହ 32,294 କୋଟି ଟଙ୍କା ହୋଇଥିଲା ଯାହାକି ବିଗତ ବର୍ଷ ଏହି ମାସରେ ସଂଗୃହିତ ରାଜସ୍ଵର 28% ଥିଲା। ମଇ ମାସରେ ଜିଏସଟି ସଂଗ୍ରହ 62,009 କୋଟି ଟଙ୍କା ଥିଲା ଯାହା ବିଗତ ବର୍ଷ ଏହି ମାସରେ ସଂଗୃହିତ ରାଜସ୍ଵର 62% ଥିଲା। ବର୍ଷର ପ୍ରଥମ ତିନି ମାସରେ ଜିଏସଟି ସଂଗ୍ରହ ବିଗତ ବର୍ଷ ଏହି ତ୍ରୈମାସରେ ସଂଗୃହିତ ରାଜସ୍ଵର 59% ଥିଲା। ତେବେ ବହୁସଂଖ୍ୟକ ଟିକସଦାତାମାନଙ୍କ ନିକଟରେ ଏବେ ସୁଦ୍ଧା ମଇ, 2020 ଲାଗି ନିଜର ରିଟର୍ଣ୍ଣ ଦାଖଲ କରିବା ଲାଗି ସମୟ ରହିଛି।
ନିମ୍ନଲିଖିତ ଚାର୍ଟରେ ଚଳିତ ଆର୍ଥିକ ବର୍ଷ ସମୟରେ ମାସିକ ସକଳ ଜିଏସଟି ରାଜସ୍ଵ ସଂଗ୍ରହର ଆକଳନ ଦିଆଯାଇଛି। ତାଲିକାରେ ଜୁନ, 2019 ତୁଳନାରେ ଜୁନ 2020 ସମୟରେ ଏବଂ ସମ୍ପୂର୍ଣ୍ଣ ବର୍ଷ କାଳରେ ପ୍ରତ୍ୟେକ ରାଜ୍ୟରେ ଜିଏସଟି ସଂଗ୍ରହର ରାଜ୍ୟୱାରୀ ତଥ୍ୟ ପ୍ରଦାନ କରାଯାଇଛି।
ଟେବୁଲ : ଏପ୍ରିଲ 2020 ପାଇଁ ରାଜ୍ୟୱାରୀ ଜିଏସଟି ସଂଗ୍ରହ
ନିର୍ବାଚନ ଆୟୋଗ
ଏଣିକି ଅନଲାଇନ୍ରେ ଆର୍ଥିକ କାରବାର ବିବରଣୀ ଦାଖଲ କରିପାରିବେ ରାଜନୈତିକ ଦଳ
ରାଜନୈତିକ ଦଳମାନଙ୍କ ଦ୍ୱାରା ତିନି ପ୍ରକାରର ରିପୋର୍ଟ - ଯୋଗଦାନ ରିପୋର୍ଟ, ଅଡିଟ୍ ହୋଇଥିବା ବାର୍ଷିକ ଏକାଉଣ୍ଟ ବିବରଣୀ ଏବଂ ନିର୍ବାଚନ ଖର୍ଚ୍ଚର ବିବରଣୀ ଦାଖଲ କରିବା ଲାଗି ଏକ ୱେବ-ପୋର୍ଟାଲର ଶୁଭାରମ୍ଭ କଲେ ନିର୍ବାଚନ ଆୟୋଗ
ବାସ୍ତବ ରିପୋର୍ଟ ଦାଖଲ କରିବାରେ ଆସୁଥିବା ସମସ୍ୟାକୁ ଦୂର କରିବା ଏବଂ ମାନକୀକୃତ ସ୍ୱରୂପ ବା ଷ୍ଟାଣ୍ଡାର୍ଡାଇଜଡ୍ ଫର୍ମାଟରେ ନିର୍ଦ୍ଧାରିତ ସମୟ ସୁଦ୍ଧା ରିପୋର୍ଟ ଦାଖଲ କରିବାର ସୁବିଧା ଦେବାର ଦୁଇଟି ଉଦ୍ଦେଶ୍ୟ ସହିତ ଗ୍ରହଣ କରାଯାଉଛି ଏହି ପଦକ୍ଷେପ
ଏହି ଅନଲାଇନ୍ ପୋର୍ଟାଲର ଉପଯୋଗ ବିଷୟରେ ବୁଝାଇ ଏକ ପୁସ୍ତିକା  ଏବଂ ପ୍ରାୟତଃ ପଚରାଯାଉଥିବା ପ୍ରଶ୍ନର ଉତ୍ତର  ପ୍ରଦାନ କରିବେ ନିର୍ବାଚନ ଆୟୋଗ; ରାଜନୈତିକ ଦଳମାନଙ୍କ ପାଇଁ ବ୍ୟବହାରିକ ପ୍ରଶିକ୍ଷଣ ଅଧିବେଶନ ଆୟୋଜନ କରାଯିବ
ଏଣିକି ରାଜନୈତିକ ଦଳଗୁଡ଼ିକ ଅନଲାଇନ୍ରେ ନିଜର ଆର୍ଥିକ କାରବାର ବିବରଣୀ ନିର୍ବାଚନ ଆୟୋଗ ଙ୍କ ନିକଟରେ ଦାଖଲ କରିପାରିବେ । ରାଜନୈତିକ ଦଳମାନଙ୍କ ଦ୍ୱାରା ତିନି ପ୍ରକାରର ରିପୋର୍ଟ - ଯୋଗଦାନ ରିପୋର୍ଟ, ଅଡିଟ୍ ହୋଇଥିବା ବାର୍ଷିକ ଏକାଉଣ୍ଟ ବିବରଣୀ ଏବଂ ନିର୍ବାଚନ ଖର୍ଚ୍ଚର ବିବରଣୀ ଦାଖଲ କରିବା ଲାଗି ନିର୍ବାଚନ ଆୟୋଗ ଏକ ନୂଆ ୱେବ ପୋର୍ଟାଲ  ର ଶୁଭାରମ୍ଭ କରିଛନ୍ତି । ଫଳରେ ଅଲାଇନ୍ ରିପୋର୍ଟ ଦାଖଲ ସହଜ ହୋଇପାରିବ । ଜନପ୍ରତିନିଧିତ୍ୱ ଆଇନ, ୧୯୫୧ ଏବଂ ବିଗତ କିଛି ବର୍ଷ ଧରି ନିର୍ବାଚନ ଆୟୋଗଙ୍କ ଦ୍ୱାରା ବିଭିନ୍ନ ସମୟରେ ଜାରି କରାଯାଉଥିବା ପାରଦର୍ଶିତା ସମ୍ବନ୍ଧୀୟ ମାର୍ଗଦର୍ଶିକା ଅନୁରୂପ ରାଜନୈତିକ ଦଳମାନଙ୍କୁ ଏହି ଆର୍ଥିକ ହିସାବ ନିର୍ବାଚନ ଆୟୋଗ/ରାଜ୍ୟ/କେନ୍ଦ୍ର ଶାସିତ ପ୍ରଦେଶର ମୁଖ୍ୟ ନିର୍ବାଚନ ଅଧିକାରୀଙ୍କୁ ଦାଖଲ କରିବା ଜରୁରୀ ।
ଏ ସଂକ୍ରାନ୍ତରେ ନିର୍ବାଚନ ଆୟୋଗଙ୍କ ପକ୍ଷରୁ ଲେଖାଯାଇଥିବା ଏକ ପତ୍ରରେ କୁହାଯାଇଛି ଯେ ଦୁଇଟି ଉଦ୍ଦେଶ୍ୟ ନେଇ ଏହି ସୁବିଧାକୁ ପ୍ରସ୍ତୁତ କରାଯାଇଛି : ପ୍ରଥମତଃ ବାସ୍ତବ ରିପୋର୍ଟ ଦାଖଲ କରିବାରେ ଆସୁଥିବା ସମସ୍ୟାକୁ ଦୂର କରିବା ଏବଂ ଦ୍ୱିତୀୟତଃ ମାନକୀକୃତ ସ୍ୱରୂପ ବା ଷ୍ଟାଣ୍ଡାର୍ଡାଇଜଡ୍ ଫର୍ମାଟରେ ନିର୍ଦ୍ଧାରିତ ସମୟ ସୁଦ୍ଧା ରିପୋର୍ଟ ଦାଖଲ କରିବାର ସୁବିଧା ଦେବା । ଅନଲାଇନ୍ ତଥ୍ୟ ଉପଲବ୍ଧ ହେବା ଫଳରେ ଅନୁପାଳନ ଓ ପାରଦର୍ଶିତା ସ୍ତର ବୃଦ୍ଧି ପାଇବ ବୋଳି ଆଶା କରାଯାଉଛି । ଉକ୍ତ ପତ୍ରରେ ନିର୍ବାଚନ ଆୟୋଗ ରାଜନୈତିକ ଦଳମାନଙ୍କର ପ୍ରମୁଖ ଭୂମିକା ସମ୍ପର୍କରେ ଆଲୋକପାତ କରିଛନ୍ତି । ଏଥିସହିତ ନିର୍ବାଚନ ପ୍ରକ୍ରିୟା, ବିଶେଷ କରି ଆର୍ଥିକ ତଥ୍ୟ ପ୍ରକାଶ କ୍ଷେତ୍ରରେ ଗଣତାନ୍ତ୍ରିକ କାର୍ଯ୍ୟପ୍ରଣାଳୀ ଓ ପାରଦର୍ଶିତା ସିଦ୍ଧାନ୍ତର ପାଳନ କରିବାର ଦାୟିତ୍ୱ ସେମାନଙ୍କ ଉପରେ ରହିଛି ବୋଲି ପତ୍ରରେ ଦର୍ଶାଇଛନ୍ତି ।
ଏହି ଅନଲାଇନ ପୋର୍ଟାଲରେ ରାଜନୈତିକ ଦଳର ଅଧିକୃତ ପ୍ରତିନିଧିଙ୍କ ମୋବାଇଲ ନମ୍ବର ଓ ଇମେଲକୁ ବାର୍ତ୍ତା ପଠାଇବାର ସୁବିଧା ମଧ୍ୟ ରହିଛି ଯାହାଫଳରେ ଅନୁପାଳନ ତାରିଖ ଗଡ଼ିବା ପୂର୍ବରୁ ସେମାନଙ୍କୁ ସୂଚନା ମିଳିପାରିବ । ଗ୍ରାଫିକାଲ ଉଦାହରଣ ସହିତ ଏକ ବିସ୍ତୃତ ମାର୍ଗଦର୍ଶିକା ମାନୁଆଲ ଏବଂ ପ୍ରାୟତଃ ପଚରାଯାଉଥିବା ପ୍ରଶ୍ନର ଉତ୍ତର  ରାଜନୈତିକ ଦଳମାନଙ୍କୁ ପଠାଇ ଦିଆଯାଇଛି । ଯାହାଫଳରେ ସେମାନ ଅନଲାଇନ୍ ତଥ୍ୟ ଦାଖଲ କରିବାର ପ୍ରକ୍ରିୟା ସମ୍ପର୍କରେ ଭଲ ଭାବେ ଅବଗତ ହୋଇପାରିବେ । ଅନଲାଇନ ଫାଇଲିଂ ସମ୍ପର୍କରେ ଅଧିକ ମାର୍ଗଦର୍ଶନ ପାଇଁ ନିର୍ବାଚନ ଆୟୋଗ ବିଭିନ୍ନ ରାଜୖନିକ ଦଳଗୁଡ଼ିକର ନାମାଙ୍କିତ ବ୍ୟକ୍ତିଙ୍କ ପାଇଁ ଏକ ବ୍ୟବହାରିକ ପ୍ରଶିକ୍ଷଣ କାର୍ଯ୍ୟକ୍ରମ ମଧ୍ୟ ଆୟୋଜନ କରିବେ ।
ଯେଉଁ ସବୁ ରାଜନୈତିକ ଦଳ ଅନଲାଇନ୍ ମାଧ୍ୟମରେ ଆର୍ଥିକ କାରବାର ବିବରଣୀ ଦାଖଲ କରିବାକୁ ଚାହୁଁନାହାନ୍ତି ସେମାନଙ୍କୁ ଲିଖିତ ଭାବେ ନିର୍ବାଚନ ଆୟୋଗଙ୍କୁ ସୂଚନା ଦେବାକୁ ହେବ । ଏଥିରେ ସେମାନଙ୍କୁ ନିଜର ଆର୍ଥିକ କାରବାର ବିବରଣୀ ଅନଲାଇନରେ ଦାଖଲ ନ କରିବାର କାରଣ ଦର୍ଶାଇବାକୁ ହେବ ଏବଂ ସେମାନେ ନିର୍ଦ୍ଧାରିତ ଫର୍ମାଟରେ ସିଡି/ପେନ୍ ଡ୍ରାଇଭ୍ ସହିତ ହାର୍ଡ କପିରେ ନିଜର ରିପୋର୍ଟ ଦାଖଲ କରିବା ଜାରି ରଖିପାରିବେ । ଅନଲାଇନ୍ ଆର୍ଥିକ କାରବାର ବିବରଣୀ ଦାଖଲ ନକରିବା ଲାଗି ଦଳ ବିଶେଷଙ୍କ ଦ୍ୱାରା ପଠାଯାଇଥିବା ଔଚିତ୍ୟ ପତ୍ର ସହିତ ସେମାନଙ୍କ ଦ୍ୱାରା ଯୋଗାଇ ଦିଆଯାଇଥିବା ସବୁ ରିପୋର୍ଟକୁ ନିର୍ବାଚନ ଆୟୋଗଙ୍କ ଦ୍ୱାରା ଅନଲାଇନ୍ରେ ପ୍ରକାଶିତ ହେବ ।
ସଡକ ପରିବହନ ଓ ରାଜପଥ ମନ୍ତ୍ରଣାଳୟ
ସମୟ ଅତିକ୍ରାନ୍ତ ଡ୍ରାଇଭିଂ ଲାଇସେନ୍ସ ଓ ଗାଡ଼ି ପଞ୍ଜୀକରଣ ବୈଧତା ଜୁନ 30 ଯାଏ ବଢିଲା
• ଫିଟନେସ, ପରମିଟ ଓ ଅନ୍ୟାନ୍ୟ ମୋଟରଯାନ କାଗଜପତ୍ରର ବୈଧତା ମିଆଦ ମଧ୍ୟ ସରକାର ବଢାଇଲେ
ଫେବୃଆରୀ ପହିଲା ସୁଦ୍ଧା ଶେଷ ହୋଇଥିବା ଡ୍ରାଇଭିଂ ଲାଇସେନ୍ସ, ପରମିଟ ଓ ଗାଡ଼ି ପଞ୍ଜୀକରଣ ଓ ଅନ୍ୟାନ୍ୟ ମୋଟରଯାନ କାଗଜପତ୍ରର ବୈଧତାକୁ ସରକାର ଆସନ୍ତା ଜୁନ 30 ତାରିଖ ପର୍ଯ୍ୟନ୍ତ ବଢାଇ ଦେଇଛନ୍ତି । କେନ୍ଦ୍ର ସଡ଼କ ପରିବହନ ଓ ରାଜମାର୍ଗ ମନ୍ତ୍ରଣାଳୟ ପକ୍ଷରୁ ଏହି ମର୍ମରେ ନିର୍ଦ୍ଦେଶନାମା ଜାରି କରାଯାଇଛି । ମନ୍ତ୍ରଣାଳୟ ପକ୍ଷରୁ ସବୁ ରାଜ୍ୟ ଓ କେନ୍ଦ୍ରଶାସିତ ଅଂଚଳକୁ ଦିଆଯାଇଥିବା ନିର୍ଦ୍ଦେଶାବଳୀରେ କୁହାଯାଇଛି ଯେ ଏସବୁ ମୋଟରଯାନ କାଗଜପତ୍ର ଯାହାର ବୈଧତା ଫେବୃଆରୀ 1 ସୁଦ୍ଧା ଶେଷ ହୋଇଛି ସେସବୁକୁ ଜୁନ ଶେଷ ଯାଏ ବୈଧଭାବେ ଗ୍ରହଣ କରିବାକୁ ହେବ । ସାମ୍ପ୍ରତିକ କରୋନା ସଂକ୍ରମଣ ଜନିତ ସ୍ଥିତି ଦୃଷ୍ଟିରୁ ଏଭଳି ନିଷ୍ପତ୍ତି ଗ୍ରହଣ କରାଯାଇଛି ।
ଏବେ ସମଗ୍ର ଦେଶରେ ଲକଡାଉନ ଜାରି ରହିଛି । ଏଭଳି ସ୍ଥିତିରେ ଲୋକେ ନିଜ ମୋଟରଯାନର ଲାଇସେନ୍ସ, ପଞ୍ଜୀକରଣ, ଡ୍ରାଇଭିଂ ଲାଇସେନ୍ସ ଓ ଅନ୍ୟାନ୍ୟ କାଗଜପତ୍ରର ନବୀକରଣ ପାଇଁ ଅସୁବିଧାର ସମ୍ମୁଖୀନ ହେଉଛନ୍ତି । ସରକାରୀ ପରିବହନ କାର୍ଯ୍ୟାଳୟମାନ ଏବେ ବନ୍ଦ ଥିବାରୁ ଏ କ୍ଷେତ୍ରରେ ଅଧିକ ଅସୁବିଧା ସୃଷ୍ଟି ହୋଇଛି । ଏହାକୁ ଦୃଷ୍ଟିରେ ରଖି ସଡ଼କ ପରିବହନ ଓ ରାଜମାର୍ଗ ମନ୍ତ୍ରଣାଳୟ ଏହି ନିଷ୍ପତ୍ତି ନେଇଛି ।
ସଂପୂର୍ଣ୍ଣଭାବେ ଏହାକୁ କାର୍ଯ୍ୟକାରୀ କରିବାକୁ ମନ୍ତ୍ରଣାଳୟ ପକ୍ଷରୁ ସବୁ ରାଜ୍ୟ ଓ କେନ୍ଦ୍ରଶାସିତ ଅଂଚଳକୁ ଅନୁରୋଧ କରାଯାଇଛି । ଏହି କୋହଳ ବ୍ୟବସ୍ଥା ଦ୍ୱାରା ସଂକଟର ଏହି କ୍ଷଣରେ ଲୋକେ, ପରିବହନକାରୀ ଓ ବିଭିନ୍ନ ସଂଗଠନ ଅତ୍ୟାବଶ୍ୟକ ସେବା ସୁବିଧାରେ ଯୋଗାଇପାରିବେ ଏବଂ କୌଣସି ପ୍ରକାର ଅସୁବିଧା ବା ହଇରାଣ ହରକତର ସମ୍ମୁଖୀନ ହେବେ ନାହିଁ ବୋଲି ମନ୍ତ୍ରଣାଳୟ ପଧକ୍ଷରୁ କୁହାଯାଇଛି ।
ଇଲେକ୍ଟ୍ରୋନିକ୍ସ ଓ ସୂଚନା ପ୍ରଯୁକ୍ତି ମନ୍ତ୍ରଣାଳୟ
ଅଗଷ୍ଟ ମାସରେ ଆଧାର ମାଧ୍ୟମରେ ୨୩.୪୫ କୋଟି ଇ – କେୱାଇସି କାରବାର କରା ଯାଇଛି
ଅଗଷ୍ଟରେ ପ୍ରାୟ ୨୨୦ କୋଟି ଆଧାର ପ୍ରମାଣୀକରଣ କରା ଯାଇଛି, ଆଧାର ବ୍ୟବହାର ଏବଂ ଆଧାରକୁ ଆପଣେଇବାର ଆଗ୍ରହ ବୃଦ୍ଧି ପାଇବାରେ ଲାଗିଛି
ୟୁଆଇଡିଏଆଇ ଏହି ମାସରେ ଲୋକ ମାନଙ୍କ ଠାରୁ ୧.୪୬ କୋଟି ଆଧାର ଅପଡେଟ୍ / ଅଧୁନାତନ ଅନୁରୋଧକୁ ସଫଳତାର ସହିତ କାର୍ଯ୍ୟକାରୀ କରିଛି
ଅଗଷ୍ଟ ମାସରେ ୨୪.୨ ଲକ୍ଷ ତାଜା ଆଧାର ନାମାଙ୍କିତ ହୋଇଛି ; ଭାରତରେ ବୟସ୍କ ବ୍ୟକ୍ତି ମାନଙ୍କ କ୍ଷେତ୍ରରେ ସାର୍ବଭୌମିକ ରୂପରେ ଆଧାରରେ ପୂର୍ଣ୍ଣତା
ଆଧାର ବ୍ୟବହାର ଏବଂ ଲୋକ ମାନଙ୍କ ଦ୍ୱାରା ଏହାକୁ ଆପେଣେଇବା କ୍ଷେତ୍ରରେ ବହୁତ ଅଭିବୃଦ୍ଧି ଦେଖା ଯାଇଛି, ଯାହା ଏହି କଥାର ସଙ୍କେତ ଦେଉଛି ଯେ, ଏହା ଲୋକ ମାନଙ୍କ ନିମନ୍ତେ ଜୀବନଯାପନର ସୁଗମତାକୁ ଦ୍ରୁତ ଗତିରେ ସମର୍ଥନ କରୁଛି । ଅଗଷ୍ଟ ମାସରେ , ୨୧୯. ୭୧ କୋଟି ପ୍ରମାଣୀକରଣ ଦେଣଦେଣ ଆଧାର ମାଧ୍ୟମରେ କରା ଯାଇଛି, ଏହା ଚଳିତ ବର୍ଷର ଜୁଲାଇ ମାସରେ ହୋଇଥିବା କାରବାର ତୁଳନାରେ ୪୪% ଅଧିକ ଅଟେ । ଏଗୁଡିକ ମଧ୍ୟରୁ ଅଧିକାଂଶ ମାସିକ କାରବାର ଫିଙ୍ଗର ପ୍ରିଣ୍ଟ ବାୟୋମେଟ୍ରିକ୍ ପ୍ରମାଣୀକରଣ  ର ବ୍ୟବହାର କରି ସମ୍ପନ୍ନ ହୋଇଥିଲା, ଏହା ପଛକୁ ଜନସାଂଖିକୀୟ ପ୍ରମାଣୀକରଣ ଏବଂ ଓଟିପି ପ୍ରମାଣୀକରଣ ସ୍ଥାନ ପାଇଛି ।
ଅଗଷ୍ଟ ୨୦୨୨ର ଶେଷ ସୁଦ୍ଧା ସମୁଦାୟ ୮୦୭୪.୯୫ କୋଟି ଆଧାର ପ୍ରମାଣୀକରଣ କରା ଯାଇ ସାରିଛି, ଯେତେବେଳେ କି ଜୁଲାଇ ମାସ ଶେଷ ସୁଦ୍ଧା ଏଭଳି ୭୮୫୫. ୨୪ କୋଟି ଆଧାର ପ୍ରମାଣୀକରଣ କରା ଯାଇଥିଲା । ଅଗଷ୍ଟ ମାସରେ ଆଧାର ମାଧ୍ୟମରେ କରା ଯାଇଥିବା ଇ – କେୱାଇସି କାରବାର ସଂଖ୍ୟା ୨୩.୪୫ କୋଟି ରହି ଥିଲା । ଏବେ ସୁଦ୍ଧା ଇ – କେୱାଇସି କାରବାର ସଂଚୟୀ ସଂଖ୍ୟା ଜୁଲାଇ ମାସରେ ୧୨୪୯ . ୨୩ ରୁ ବୃଦ୍ଧି ପାଇ ଅଗଷ୍ଟ ଶେଷ ସୁଦ୍ଧା ୧୨୭୨.୬୮ କୋଟି ହୋଇ ଯାଇଛି ।
ଏକ ଇ – କେୱାଇସି କାରବାର କେବଳ ଆଧାର ଧାରକ ମାନଙ୍କର ସ୍ପଷ୍ଟ ସହମତି ପରେ କରା ଯାଇଥାଏ, ଯାହା କେୱାଇସି ନିମନ୍ତେ ବ୍ୟକ୍ତିଗତ କାଗଜପତ୍ରକୁ ଯାଂଚ କରିବା ଏବଂ ବ୍ୟକ୍ତିଗତ ଯାଂଚ ଅବଶ୍ୟକତାକୁ ସମାପ୍ତ କରି ଦେଇଥାଏ । ଆଧାର ଇ – କେୱାଇସି ସେବା ଉନ୍ନତ ଏବଂ ସ୍ୱଚ୍ଛ ଗ୍ରାହକ ଅଭିଜ୍ଞତା ଏବଂ ବ୍ୟବସାୟ କରିବାକୁ ସହଜତା ପ୍ରଦାନ କରିବା କ୍ଷେତ୍ରରେ ବ୍ୟାଙ୍କିଂ ଏବଂ ଅଣ – ବ୍ୟାଙ୍କିଂ ଆର୍ଥିକ ସେବା ଗୁଡିକ ନିମନ୍ତେ ମହତ୍ୱପୂର୍ଣ୍ଣ ଭୂମିକା ନିର୍ବାହ କରୁଛି ।
ଅଗଷ୍ଟ ମାସରେ , ଲୋକ ମାନେ ସଫଳତାର ସହିତ ୧.୪୬ କୋଟି ଆଧାରକୁ ଅଧୁନାତନ କରିଥିଲେ ଏବଂ ଆଜି ସୁଦ୍ଧା  ୬୫.୦୧ କୋଟି ଆଧାର ନମ୍ବରକୁ ସଫଳତାର ସହିତ ହିତାଧିକାରୀ ମାନଙ୍କର ଅନୁରୋଧ ପରେ ଅଧୁନାତନ କରା ଯାଇଛି ।
ଏହି ଅଧୁନାତନ କରିବା ନିମନ୍ତେ ଅନୁରୋଧ ଗୁଡିକ ଉଭୟ ନିର୍ଦ୍ଧାରିତ ଆଧାର କେନ୍ଦ୍ରରେ ଏବଂ ଅନ୍ଲାଇନ୍ ଆଧାର ପ୍ଲାଟଫର୍ମ / ମଂଚ ବ୍ୟବହାର କରି କରା ଯାଇଥାଏ । ଏହା ଜନସାଂଖିକୀୟ ଏବଂ ବାୟୋମେଟ୍ରିକ୍ ଅଧୁନାତନ ସହିତ ସମ୍ବନ୍ଧିତ ଅଟେ ।
ଇ – କେୱାଇସି ହେଉ, କିମ୍ବା ଅନ୍ତିମ ମାଇଲ୍ ପର୍ଯ୍ୟନ୍ତ ବ୍ୟାଙ୍କିଂ ସେବା ଯୋଗାଇବା ନିମନ୍ତେ ଆଧାର ସକ୍ଷମ ଦେୟ ବ୍ୟବସ୍ଥା , କିମ୍ବା ଆଧାର ସକ୍ଷମ ଡିବିଟି ନିମନ୍ତେ ହେଉ, ଆଧାର ପ୍ରଧାନ ମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଡିଜିଟାଲ୍ ଇଣ୍ଡିଆର ଦୃଷ୍ଟିକୋଣକୁ ସମର୍ଥନ କରିବାରେ ଏକ ମହତ୍ୱପୂର୍ଣ୍ଣ ଭୂମିକା ନିର୍ବାହ କରୁଛି ।
ଆଧାର , ଉତ୍ତମ ଶାସନ ବ୍ୟବସ୍ଥାର ଏକ ଡିଜିଟାଲ ଭିତ୍ତିଭୂମି ସଂରଚନା , ଯାହା ଉଭୟ ଜୀବନରେ ସହଜତା ଆଣିବାରେ ଏବଂ ବ୍ୟବସାୟ କରିବାରେ ସୁଗମତାର ଉତ୍ପ୍ରେରକ ଅଟେ । ଡିଜିଟାଲ୍ ଆଇଡି କେନ୍ଦ୍ର ଏବଂ ରାଜ୍ୟ ଗୁଡିକରେ ବିଭିନ୍ନ ମନ୍ତ୍ରଣାଳୟ ଗୁଡିକ ଏବଂ ବିଭାଗ ଗୁଡିକ ଲକ୍ଷ୍ୟଭୁକ୍ତ ହିତାଧିକାରୀ ମାନଙ୍କର କ୍ଷମତା, ପାରଦର୍ଶିତା ଏବଂ କଲ୍ୟାଣକାରୀ ସେବା ଗୁଡିକର ବିତରଣରେ ପରିବର୍ତ୍ତନ କରିବାରେ ସହାୟତା ପ୍ରଦାନ କରୁଛି । ଦେଶରେ କେନ୍ଦ୍ର ଏବଂ ରାଜ୍ୟ ଗୁଡିକ ଦ୍ୱାରା କାର୍ଯ୍ୟକ୍ଷମ ପ୍ରାୟ ୧୦୦୦ ସାମାଜିକ କଲ୍ୟାଣ ଯୋଜନା ଗୁଡିକୁ ଏବେ ସୁଦ୍ଧା ଆଧାର ବ୍ୟବହାର କରିବା ନିମନ୍ତେ ଅଧିସୂଚିତ କରା ଯାଇଛି ।
ଏହା ବ୍ୟତୀତ, ଅଧାର ସକ୍ଷମ ଦେୟ ବ୍ୟବସ୍ଥା  ଏବଂ ମାଇକ୍ରୋ – ଏଟିଏମ୍ର ନେଟୱର୍କ ମାଧ୍ୟମରେ ଏବେ ସୁଦ୍ଧା ୧୫୨୮.୮୧ କୋଟିରୁ ଅଧିକ ବ୍ୟାଙ୍କିଂ କାରବାର ସମ୍ଭବ ହୋଇ ପାରିଛି, ଯେଉଁଥିରୁ କେବଳ ଅଗଷ୍ଟ ମାସରେ ପ୍ରାୟ ୨୨ କୋଟି ଏହିଭଳି କାରବାର ସାମିଲ ଅଟେ । ଏହା ପିରାମିଡ୍ର ନିମ୍ନ ଭାଗର ଆର୍ଥିକ ଅନ୍ତର୍ଭୁକ୍ତିକୁ ସକ୍ଷମ କରାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆନ୍ତର୍ଜାତିକ ନର୍ସ ଦିବସରେ ନର୍ସମାନଙ୍କୁ କୃତଜ୍ଞତା ଜଣାଇଲେ ପ୍ରଧାନମନ୍ତ୍ରୀ
ଆନ୍ତର୍ଜାତିକ ନର୍ସ ଦିବସରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନର୍ସମାନଙ୍କୁ କୃତଜ୍ଞତା ଜଣାଇଛନ୍ତି ।
“ଆମ ପୃଥିବୀକୁ ସୁସ୍ଥ ରଖିବା ପାଇଁ ଦିନରାତି କାର୍ଯ୍ୟ କରୁଥିବା ନର୍ସମାନଙ୍କୁ କୃତଜ୍ଞତା ଜଣାଇବା ଲାଗି ଆନ୍ତର୍ଜାତିକ ନର୍ସ ଦିବସ ହେଉଛି ଏକ ସ୍ଵତନ୍ତ୍ର ଦିବସ । ବର୍ତ୍ତମାନ, ସେମାନେ କୋଭିଡ-19କୁ ପରାସ୍ତ କରିବା ଦିଗରେ ବହୁତ ବଡ କାମ କରୁଛନ୍ତି । ଆମେ ନର୍ସ ଏବଂ ସେମାନଙ୍କ ପରିବାର ପ୍ରତି ବିଶେଷ କୃତଜ୍ଞ ।
ଫ୍ଲୋରେନ୍ସ ନାଇଟିଙ୍ଗେଲଙ୍କ ଦ୍ୱାରା ଅନୁପ୍ରାଣିତ, ଆମର ପରିଶ୍ରମୀ ନର୍ସିଂ କର୍ମଚାରୀ ସେବା ଓ କରୁଣାର ପ୍ରତୀକ । ଆଜି ଆମେ ନର୍ସମାନଙ୍କ କଲ୍ୟାଣ ପାଇଁ କାର୍ଯ୍ୟ ଜାରି ରଖିବାକୁ ଆମର ପ୍ରତିବଦ୍ଧତାକୁ ଦୋହରାଇଛୁ ଏବଂ ଏହି କ୍ଷେତ୍ର ପ୍ରତି ଅଧିକ ଧ୍ୟାନ ଦିଆଯିବ ଯାହାଦ୍ଵାରା ସେବା ପ୍ରଦାନକାରୀଙ୍କ ଅଭାବ ରହିବ ନାହିଁ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସଂକ୍ରାନ୍ତରେ ସଦ୍ୟତମ ସୂଚନା
ଦେଶରେ ଗତ 24 ଘଣ୍ଟା ମଧ୍ୟରେ 4,611 ଜଣ କୋଭିଡ-19 ରୋଗୀ ସୁସ୍ଥ ହୋଇଛନ୍ତି । ଏପର୍ଯ୍ୟନ୍ତ ମୋଟ 1,14,073 ଜଣ କୋଭିଡ-19 ରୋଗୀ ଆରୋଗ୍ୟ ଲାଭ କରିଛନ୍ତି । ବର୍ତ୍ତମାନ ଆରୋଗ୍ୟ ଲାଭ ହାର 48.20% ରହିଛି । 1,15,942 ଜଣ ସକ୍ରିୟ ରୋଗୀ ଚିକିତ୍ସାଧୀନ ଅଛନ୍ତି ।
ସଂକ୍ରମିତ ବ୍ୟକ୍ତିଙ୍କ ମଧ୍ୟରୁ କରୋନା ଭୂତାଣୁ ଚିହ୍ନଟ ପାଇଁ ଆଇସିଏମଆର ପରୀକ୍ଷଣ କ୍ଷମତାକୁ ଆହୁରି ବୃଦ୍ଧି କରିଛି । ସରକାରୀ ପରୀକ୍ଷାଗାର ସଂଖ୍ୟା 520କୁ ବୃଦ୍ଧି କରାଯାଇଥିବା ବେଳେ ଘରୋଇ ପରୀକ୍ଷାଗାର ସଂଖ୍ୟା 222 କୁ ବୃଦ୍ଧି କରାଯାଇଛି  । ଗତ 24 ଘଣ୍ଟା ମଧ୍ୟରେ 1,37,938 ନମୁନା ପରୀକ୍ଷା କରାଯାଇଥିଲା । ଏପର୍ଯ୍ୟନ୍ତ ପରୀକ୍ଷିତ ମୋଟ ନମୁନା ସଂଖ୍ୟା ହେଉଛି 45,24,317 |
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତର ସ୍ୱାଧୀନତାର ୭୫ ବର୍ଷ ପୂର୍ତ୍ତି ଉପଲକ୍ଷେ ପରିସଂଖ୍ୟାନ ଓ କାର୍ଯ୍ୟକ୍ରମ ରୂପାୟନ ମନ୍ତ୍ରାଳୟ ଦ୍ୱାରା ଆଜାଦି କା ଅମ୍ରିତ ମହୋତ୍ସବ  ଆୟୋଜିତ
ରାଓ ଇନ୍ଦ୍ରଜିତ ସିଂହଙ୍କ ଦ୍ୱାରା କାର୍ଯ୍ୟକ୍ରମ ଉଦଘାଟନ
ପରିସଂଖ୍ୟାନ ଓ କାର୍ଯ୍ୟକ୍ରମ ରୂପାୟନ ମନ୍ତ୍ରାଳୟ ଙ୍କ ଦ୍ୱାରା ଜୁନ ୨୭, ୨୦୨୨ ଠାରୁ ସପ୍ତାହବ୍ୟାପି ଆଜାଦି କା ଅମ୍ରିତ ମହୋତ୍ସବ  ପାଳନ ଅବସରରେ ବିଭିନ୍ନ କାର୍ଯ୍ୟକ୍ରମ ଆୟୋଜନ ହେଉଛି । ଉତ୍ସବର ଅଂଶ ଭାବରେ ପରିସଂଖ୍ୟାନ ଓ କାର୍ଯ୍ୟକ୍ରମ ରୂପାୟନ ମନ୍ତ୍ରାଳୟଙ୍କ ଏମପିଏଲଏଡିଏସ ଓ ଆଇପିଏମ ବିଭାଗ ଦ୍ୱାରା ଜୁନ ୨୮, ୨୦୨୨ରେ ଏନଡିଏମସି, କନଭୋକେସନ ସେଣ୍ଟର, ନୂଆଦିଲ୍ଲୀ ଠାରେ ଏକ ଅର୍ଦ୍ଧଦିବସୀୟ କାର୍ଯ୍ୟକ୍ରମ ଆୟୋଜିତ ହୋଇଥିଲା ।
ଏହି କାର୍ଯ୍ୟକ୍ରମକୁ ପରିସଂଖ୍ୟାନ ଓ କାର୍ଯ୍ୟକ୍ରମ ରୂପାୟନ ରାଷ୍ଟ୍ରମନ୍ତ୍ରୀ  ଶ୍ରୀ ରାଓ ଇନ୍ଦ୍ରଜିତ ସିଂହ ଉଦଘାଟନ କରିଥିଲେ ।
ସାଂସଦ ସ୍ଥାନୀୟ ଅଞ୍ଚଳ ବିକାଶ  ଯୋଜନାର ବୈଶିଷ୍ଟ୍ୟ ତଥା ଦୀର୍ଘସ୍ଥାୟୀ ଗୋଷ୍ଠୀ ସମ୍ପତ୍ତି ବିକାଶରେ ଏହାର ଭୂମିକା ଏବଂ ଅବଦାନ ସମ୍ପର୍କରେ କ୍ଷୁଦ୍ର ଲାଇଭ ପ୍ଲେ, ଏମପିଏଲଏଡି ଯୋଜନା ସମ୍ପର୍କିତ ଶର୍ଟ ଫିଲ୍ମ ଓ ପ୍ରଦର୍ଶନୀ ମାଧ୍ୟମରେ କାର୍ଯ୍ୟକ୍ରମରେ ପ୍ରଦର୍ଶିତ ହୋଇଥିଲା ।
SR
(